Pályafutását szülővárosában a First Vienna csapatánál kezdte, de hamarosan a városi sztárcsapat Rapidhoz igazolt. Alapembere lett a kapuban az 1980-as években kétszer is bajnoki címet és két szer is hazai kupagyőzelmet szerző csapatnak. Ő védett 1985-ben a KEK-ben döntőig jutó Rapidban; az Everton elleni rotterdami finálét 3–1-re elvesztette a bécsi csapat. Az 1990-es évek közepén újabb bajnoki és kupagyőzelem után 1996-ban újabb KEK-döntőt játszhatott csapatával, a Paris Saint-Germain ellen Brüsszelben 1–0-ra kapott ki a Rapid. Ebben az évben az év osztrák labdarúgójának választották.